Kaminokavadagi guruch maydonlari yigʻib olindi
**Kaminokava** (yaponcha: *上三川町* *Kaminokava-machi*?) Yaponiyaning Tochigi prefekturasida joylashgan shaharchadir. 2020-yil 1-avgust holatiga koʻra, shaharchada 12061 xonadonda 31243 nafar aholi istiqomat qilgan, aholi zichligi har kvadrat kilometrga 570 nafardan toʻgʻri keladi. Shaharning umumiy maydoni 54,39 kvadrat kilometr (21,00 mi²) ni tashkil etadi.

Geografiyasi
------------

Kaminokava janubi-sharqiy Tochigi prefekturasida, poytaxt Tokiodan taxminan 90 kilometr shimolda joylashgan. Shahar hududi tekisliklar va daryolardan iborat boʻlib, togʻlarsiz va Kanto tekisligining shimoliy qismi hisoblanadi. Shahar shimoldan prefektura poytaxti Utsunomiya bilan chegaradosh. Shahar boʻylab Kinugava daryosi oqib oʻtadi.

Atrofdagi munitsipalitetlar
---------------------------

Tochigi prefekturasi

* Utsunomiya
* Mooka
* Shimotsuke

Iqlimi
------

Kaminokava nam kontinental iqlimga ega (Köppen *Cfa*) boʻlib, yozi issiq va qishi qattiq qor yogʻishi bilan ajralib turadi. Kaminokavada oʻrtacha yillik harorat 13,8 °C ni tashkil etadi. Yillik oʻrtacha yogʻin miqdori 1378 mm boʻlib, sentyabr esa eng seryogʻin oy hisoblanadi. Avgustda eng yuqori harorat 26,1 °C, eng past harorati esa yanvarda, 2,4 °C atrofida boʻladi

Demografiyasi
-------------

Yaponiya aholini roʻyxatga olish maʼlumotlariga koʻra, Kaminokava aholisi soni uzoq davom etgan oʻsishdan soʻng soʻnggi yillarda pasayib ketgan.

Aholining oʻsishi| Yil | Aholi | ±% |
| --- | --- | --- |
| 1920 | 13,961 | —     |
| 1930 | 15,037 | +7.7% |
| 1940 | 15,881 | +5.6% |
| 1950 | 19,824 | +24.8% |
| 1960 | 17,766 | −10.4% |
| 1970 | 18,003 | +1.3% |
| 1980 | 24,597 | +36.6% |
| 1990 | 27,3 | +11.0% |
| 2000 | 29,421 | +7.8% |
| 2010 | 31,617 | +7.5% |
| 2020 | 30,806 | −2.6% |

Tarixi
------

Kaminokava, Hongo va Tako qishloqlari 1889-yil 1-aprelda zamonaviy munitsipalitetlar tizimini yaratilishi bilan Haga tumanida tashkil etilgan. 1891-yil 26-dekabrda Tako qishlogʻi nomi Meiji qishlogʻi deb oʻzgartirildi. Kaminokava 1893-yil 1-iyulda shaharcha maqomiga koʻtarildi. 1955-yil 29-aprelda Kaminokava Meiji va Hongoni anneksiya qildi.

Hukumat
-------

Kaminokava toʻgʻridan-toʻgʻri saylanadigan mer va 14 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Kaminokava, Utsunomiya shahri bilan birgalikda Tochigi prefekturasi assambleyasiga 13 aʼzoni qoʻshish huquqiga ega. Milliy siyosat nuqtai nazaridan, shahar Yaponiya Diet quyi palatasining Tochigi 1-okrugi tarkibiga kiradi.

Iqtisodiyoti
------------

Nissan Tochigi zavodi Kaminokavada joylashgan hamda yirik mahalliy ish beruvchi korxona hisoblanadi.

Taʼlim tizimi
-------------

Kaminokavada yettita davlat boshlangʻich maktabi va shahar hukumati tomonidan boshqariladigan uchta davlat oʻrta maktabi faoliyat yuritadi. Shaharda Tochigi prefekturasi taʼlim kengashi tomonidan boshqariladigan bitta davlat yuqori maktabi ham mavjud.

Transport
---------

### Temir yoʻl

Kaminokavada yoʻlovchi poyezdi xizmati mavjud emas.

### Magistral yoʻl

* Tōhoku tezkor yoʻnalish — Utsunomiya-Kaminokava IC
* Milliy yoʻnalish  4
* Milliy yoʻnalish 352

Gallereya
---------

Kaminokava magistral yoʻllari

Interpark savdo majmuasi maydonining panoramik koʻrinishi

Manbalar
--------

1. ↑  „Kaminokawa Town official statistics" (ja).
2. ↑  Kaminokawa climate data
3. ↑  Kaminokawa population statistics

Havolalar
---------

* Official Website (yaponcha)


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * k
* m
* t

Shadow picture of Tochigi Prefecture Tochigi Prefekturasi |
| --- |
|  |
| 
Utsunomiya (poytaxt) |
|  |
| Asosiy shahar | 
* Utsunomiya
 | 
Flag of Tochigi PrefectureFlag of Tochigi Prefecture |
|  |
| Shaharlar | 
* Ashikaga
* Kanuma
* Mooka
* Nasukarasuyama
* Nasushiobara
* Nikkō
* Ōtavara
* Oyama
* Sakura
* Sano
* Shimotsuke
* Tochigi
* Yaita
 |
|  |
| Tumanlar | 
* Haga tumani
	+ Haga
	+ Ichikai
	+ Mashiko
	+ Motegi
* Kavachi tumani
	+ Kaminokava
* Nasu tumani
	+ Nakagava
	+ Nasu
* Shimotsuga tumani
	+ Mibu
	+ Nogi
* Shioya tumani
	+ Shioya
	+ Takanezava
 |
|  |
| 
Tochigi prefekturasidagi birlashishlar roʻyxati |

 |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* NDL: 00372810
* VIAF: 251460168
* en:WorldCat Identities: viaf-251460168

 |